বকুল উঠে যাওয়ার পর শিরীন মুস্তাফা আমাদের বলতে থাকেন, ‘বকুল লেখাপড়া করতে পারেনি; আসলে শিহাব তাকে পড়তে দেয়নি। শিহাবের বয়স চল্লিশ পার – একটা লম্পট। তার প্রথম স্ত্রীর অপমৃত্যু হয়েছে, লোকে জানে – সে আত্মহত্যা করেছে। এদিকে বকুল ক্লাসের ভালো ছাত্রী ছিল, তার অন্যান্য ভাইবোন দিব্যি পড়াশোনা করছে; সেখানে সবচেয়ে মেধাবী হয়েও বকুলের জীবন থমকে যায়। এর মধ্যে এই ঘটনা ঘটে। কিন্তু ঘটনাটি কে ঘটিয়েছে, সেটা আমাদের জানতে হবে। যদি বকুলই খুন করে থাকে; তা হলে কেন সে খুন করল – এইটা আমাদের জানতে হবে! এই মেয়েটি একটা সত্যিকারের সিম্বলিক কেস হতে পারে; সারকামস্টেন্স যাকে সাডেন ভায়োলেন্ট করেছে।’